title: Provedbena uredba Komisije (EU) br. 311/2014 od 25. ožujka 2014. o razvrstavanju određene robe u kombiniranu nomenklaturu

text:
               27.3.2014

               HR

               Službeni list Europske unije

               L 91/12

      PROVEDBENA UREDBA KOMISIJE (EU) br. 311/2014
   od 25. ožujka 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   Budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu (1) tablice iz Priloga trebalo bi razvrstati pod odgovarajuće oznake KN iz stupca (2), a na temelju razloga iz stupca (3) navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu pod oznakom KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. ožujka 2014.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Klasifikacija
                  (oznaka KN-a)

                  Razlozi

                  (1)

                  (2)

                  (3)

                              1.

                              Aparat s funkcijama reprodukcije i obrade zvuka u kućištu dimenzija približno 43 × 15 × 8 cm.
                              Opremljen je čitačem kompaktnih diskova (CD) i audio izlazom. Na njemu se nalaze zakretni gumbi, tipke, klizni regulatori i mali pokaznik sa zaslonom u tehnologiji tekućeg kristala (LCD).
                              Aparatom se može obrađivati zvuk: opremljen je točkama za bešavnu petlju, funkcijom uzastopnog započinjanja i prekidanja reprodukcije (stutter starts), brojačem udaraca u minuti (BPM) i regulatorom pretapanja.
                              Aparat je namijenjen reprodukciji i obradi zvuka za neprofesionalne namjene.

                  8519 81 35

                  Razvrstavanje se temelji na općim pravilima 1. i 6. za tumačenje Kombinirane nomenklature, napomeni 3. uz odjeljak XVI. i tekstom oznaka KN 8519, 8519 81 i 8519 81 35.
                  Budući da je aparat namijenjen za obavljanje dvije alternativne funkcije (funkcija reprodukcije zvuka i funkcija obrade zvuka), treba ga razvrstati, na temelju napomene 3. uz odjeljak XVI., kao onaj aparat koji obavlja glavnu funkciju.
                  Zbog njegovih objektivnih svojstava, to jest mogućnosti samo jednog ulaza za zvučne datoteke (čitač CD-a) i ograničenih mogućnosti obrade, glavna je funkcija uređaja njegova funkcija reprodukcije zvuka.
                  Aparat se stoga razvrstava u oznaku KN 8519 81 35 kao ostali aparati za snimanje ili reprodukciju zvuka s laserskim sustavom čitanja.

                              2.

                              Aparat s funkcijama reprodukcije i obrade/miješanja zvuka (tzv. „disc-jokey multi player”) u kućištu dimenzija približno 40 × 32 × 10 cm.
                              Opremljen je čitačem CD-a i ima razna sučelja (USB, audio izlazi, čitač kartica SD). Na njemu se nalaze zakretni gumbi, tipke, klizni regulatori i pokaznik s zaslonom u tehnologiji tekućeg kristala (LCD) veličine 6,1 inča.
                              Uređajem se može obrađivati i miješati zvuk. Za te je namjene opremljen, među ostalim, sljedećim funkcijama:

                                          —

                                          automatski brojač udaraca u minuti (BPM);

                                          —

                                          oznaka za početak i povratak regulatora pretapanja (fader start and back cue);

                                          —

                                          postavljanje vremenske oznake na pjesmi koja svira (track hot cue);

                                          —

                                          petlja;

                                          —

                                          petlja s četiri otkucaja (4 beat loop);

                                          —

                                          postavljanje vremenske oznake početka (cue point setting).

                                    Aparat je namijenjen profesionalnim disk-džokejima za reprodukciju, obradu i miješanje zvuka.
                              Zvučne datoteke koje se reproduciraju, obrađuju i miješaju mogu potjecati iz raznih izvora (čitač CD-a, uređaj za automatsku obradu podataka (ADP), USB memorija ili SD kartica).
                              Aparat može raditi neovisno ili zajedno sa uređajem za automatsku obradu podataka.

                  8543 70 90

                  Razvrstavanje se temelji na općim pravilima 1. i 6. za tumačenje Kombinirane nomenklature, napomeni 3 uz odjeljak XVI. i tekstom oznaka KN 8543, 8543 70 i 8543 70 90.
                  Budući da je aparat namijenjen za obavljanje dvije alternativne funkcije (funkcija reprodukcije zvuka i funkcija obrade/miješanja zvuka), treba ga razvrstati, na temelju napomene 3. uz odjeljak XVI., kao onaj aparat koji obavlja glavnu funkciju.
                  Zbog njegovih objektivnih svojstava, naime brojnih tehničkih značajki za obradu i miješanje zvuka, mogućnosti miješanja zvučnih datoteka koje potječu iz raznih izvora, dizajna i koncepcije aparata, funkcija obrade/miješanja zvuka glavna je funkcija aparata. Prema tome, razvrstavanje proizvoda u tarifni broj 8519 stoga je isključeno.
                  Aparat se stoga razvrstava u oznaku KN 8543 70 90 kao ostali strojevi i aparati s posebnim funkcijama nespomenuti niti uključeni na drugom mjestu u poglavlju 85.


title: Provedbena uredba Komisije (EU) br. 102/2013 od 4. veljače 2013. o izmjeni Uredbe (EU) br. 206/2010 s obzirom na unos za Sjedinjene Države na popisu trećih zemalja, državnih područja ili njihovih dijelova odobrenih za uvoz živih papkara u Uniju, obrazac veterinarskog certifikata „POR-X” te protokole za testiranje na vezikularni stomatitis  Tekst značajan za EGP

text:
               03/Sv. 070

               HR

               Službeni list Europske unije

               185

         32013R0102

               L 034/4

               SLUŽBENI LIST EUROPSKE UNIJE

               04.02.2013.

         PROVEDBENA UREDBA KOMISIJE (EU) br. 102/2013
   od 4. veljače 2013.
   o izmjeni Uredbe (EU) br. 206/2010 s obzirom na unos za Sjedinjene Države na popisu trećih zemalja, državnih područja ili njihovih dijelova odobrenih za uvoz živih papkara u Uniju, obrazac veterinarskog certifikata „POR-X” te protokole za testiranje na vezikularni stomatitis
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ (1), a posebno prvi i drugi podstavak stavka 1. njezinog članka 3., prvi podstavak stavka 1. članka 6., članak 7. točku (e), članak 9. i članak 13. stavak 1. točku (e),
   budući da:

               (1)

               Direktivom 2004/68/EZ utvrđena su pravila zdravlja životinja za uvoz u i provoz kroz Uniju određenih živih papkara. U njoj je predviđeno da se mogu utvrditi posebni propisi, kao i obrazac veterinarskog certifikata za uvoz u Uniju živih papkara vrsta navedenih na popisu u njezinom Prilogu I. iz odobrenih trećih zemalja.

               (2)

               Uredbom Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova iz kojih se odobrava uvoz u Europsku uniju određenih životinja i svježeg mesa te o uvjetima veterinarskog certificiranja (2), predviđeni su između ostalog uvjeti veterinarskog certificiranja za uvoz u Uniju određenih pošiljaka živih dvopapkara, vrsta navedenih na popisu u Prilogu I. Direktivi 2004/68/EZ. U Prilogu I. Uredbi (EU) br. 206/2010 naveden je popis trećih zemalja, državnih područja ili njihovih dijelova iz kojih se takve pošiljke smiju uvoziti u Uniju. U njemu su također predviđeni obrasci veterinarskih certifikata koji moraju pratiti te pošiljke.

               (3)

               Trenutačno se papkari smiju uvoziti u Uniju iz trećih zemalja, ili u slučaju regionalizacije iz dijelova trećih zemalja, koje su bile slobodne od vezikularnog stomatitisa najmanje šest mjeseci prije otpreme životinja.

               (4)

               Sjedinjene Države zatražile su da ih se odobri za uvoz u Uniju živih svinja za rasplod i proizvodnju.

               (5)

               Sjedinjene Države obavješćuju o izbijanjima vezikularnog stomatitisa. Međutim, ta su izbijanja sporadična i ograničena na određena područja. Rizik od unošenja u Uniju vezikularnog stomatitisa uvozom živih svinja iz te treće zemlje je zanemariv ako se primjenjuju biosigurnosne mjere opisane u poglavlju 8.15.6. Kodeksa o zdravlju kopnenih životinja Svjetske organizacije za zdravlje životinja (OIE), uključujući držanje svinja tijekom razdoblja boravka prije izvoza u prostorima slobodnim od bolesti, zaštićene od prijenosnika bolesti tijekom karantene prije izvoza i kod prijevoza na mjesto utovara te testiranje svih životinja za izvoz.

               (6)

               Zato je potrebno izmijeniti dio 1. Priloga I. Uredbi (EU) br. 206/2010 i dodati Sjedinjene Države na popis trećih zemalja, državnih područja ili njihovih dijelova iz kojih se u Uniju smiju uvoziti pošiljke živih papkara te naznačiti potrebna jamstva vezano uz testiranje na vezikularni stomatitis. Provedba tih jamstava mora se potvrditi veterinarskim certifikatom za žive svinje za rasplod i proizvodnju koji prati životinje u trenutku uvoza u Uniju.

               (7)

               Obrazac veterinarskog certifikata za uvoz živih domaćih svinja „POR-X” u dijelu 2. Priloga I. Uredbi (EU) br. 206/2010 zato treba izmijeniti kako bi se unijeli uvjeti o smještaju i karanteni prije izvoza te zahtjevi o laboratorijskom testiranju.

               (8)

               Dodatno tome, člankom 5. Uredbe (EU) br. 206/2010 predviđeno je da, kad se u veterinarskim certifikatima navedenim u Prilogu I. toj Uredbi zahtijeva uzorkovanje i testiranje, to se treba provoditi u skladu s protokolima za standardizaciju materijala i postupaka testiranja navedenim u dijelu 6. toga Priloga. Zato je potrebno izmijeniti dio 6. toga Priloga Uredbi (EU) br. 206/2010 i dodati mjerodavan protokol o postupku testiranja na vezikularni stomatitis. Test se mora provesti i tumačiti u skladu s protokolima za serološke testove na vezikularni stomatitis propisane za međunarodnu trgovinu u poglavlju 2.1.19. Priručnika za dijagnostičke testove i cjepiva za kopnene životinje OIE-a.

               (9)

               Stoga je potrebno izmijeniti Uredbu (EU) br. 206/2010.

               (10)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog I. Uredbi (EU) br. 206/2010 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2013.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  SL L 73, 20.3.2010., str. 1.
   PRILOG
   Prilog I. Uredbi (EU) br. 206/2010 mijenja se kako slijedi:

               1.

               U dijelu 1., dodaje se sljedeći unos za Sjedinjene Države:

                           „US – Sjedinjene Države

                           US-0

                           Cijela zemlja

                           POR-X

                           D”

               2.

               Dio 2. mijenja se kako slijedi:

                           (a)

                           tekst o „POR-X” zamjenjuje se sljedećim:

                                       „ ‚POR-X’

                                       :

                                       Obrazac veterinarskog certifikata za domaće svinje (Sus scrofa) namijenjene za rasplod i/ili proizvodnju nakon uvoza ili namijenjene za prijevoz kroz Uniju iz jedne treće zemlje u drugu treću zemlju.”;

                           (b)

                           na popisu DJ (Dodatna jamstva), dodaje se sljedeći tekst:

                                          „ ‚D’

                                          :

                                          jamstva vezano uz test na vezikularni stomatitis životinja certificiranih prema obrascu veterinarskog certifikata POR-X’ (točka II.2.1. (b)).”;

                           (c)

                           obrazac veterinarskog certifikata „POR-X” zamjenjuje se sljedećim:

               3.

               U dijelu 6. dodaje se sljedeći tekst:
               „Vezikularni stomatitis (VS)

               Provodi se test neutralizacije virusa (VN) u skladu s protokolima o testiranjima na vezikularni stomatitis naznačenima u poglavlju 2.1.19. Priručnika za dijagnostičke testove i cjepiva za kopnene životinje OIE-a.
               Za serume koji sprečavaju citopatski učinak (CPE) kod razrijeđenosti od 1:32 smatra se da sadrže protutijela virusa vezikularnog stomatitisa.”


title: Provedbena uredba Komisije (EU) 2015/2426 оd 18. prosinca 2015. o izmjeni Uredbe (EU) 2015/1998 u pogledu trećih zemalja za koje se priznaje da primjenjuju standarde zaštite jednakovrijedne zajedničkim osnovnim standardima zaštite civilnog zračnog prometa (Tekst značajan za EGP)

text:
               22.12.2015

               HR

               Službeni list Europske unije

               L 334/5

         PROVEDBENA UREDBA KOMISIJE (EU) 2015/2426
   оd 18. prosinca 2015.
   o izmjeni Uredbe (EU) 2015/1998 u pogledu trećih zemalja za koje se priznaje da primjenjuju standarde zaštite jednakovrijedne zajedničkim osnovnim standardima zaštite civilnog zračnog prometa
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavak 3.,
   budući da:

               (1)

               Uredbom Komisije (EZ) br. 272/2009 (2) dopunjuju se zajednički osnovni standardi zaštite civilnog zračnog prometa utvrđeni u Prilogu Uredbi (EZ) br. 300/2008.

               (2)

               Tom se Uredbom (EZ) br. 272/2009 Komisiju zadužuje za priznavanje jednakovrijednosti standarda zaštite trećih zemalja u skladu s mjerilima utvrđenima u dijelu E Priloga toj Uredbi.

               (3)

               U Prilogu Provedbenoj uredbi Komisije (EU) 2015/1998 (3) navedene su treće zemlje za koje se priznaje da primjenjuju standarde zaštite jednakovrijedne zajedničkim osnovnim standardima.

               (4)

               Komisija je potvrdila da i Kanada i Crna Gora ispunjuju mjerila utvrđena u dijelu E Priloga Uredbi (EZ) br. 272/2009.

               (5)

               Provedbenu uredbu (EU) 2015/1998 trebalo bi stoga na odgovarajući način izmijeniti.

               (6)

               Trebalo bi osigurati primjereno razdoblje prije primjene ove Uredbe s obzirom na to da će možda biti potrebne promjene u operacijama i/ili infrastrukturi zračnih luka.

               (7)

               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa osnovanog na temelju članka 19. stavka 1. Uredbe (EZ) br. 300/2008,

         DONIJELA JE OVU UREDBU:
   Članak 1.
   Prilog Provedbenoj uredbi (EU) 2015/1998 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 29. veljače 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2015.

            Za Komisiju,

            u ime predsjednika,

         Violeta BULC

            Članica Komisije

      (1)  SL L 97, 9.4.2008., str. 72.

      (2)  Uredba Komisije (EZ) br. 272/2009 od 2. travnja 2009. o dopunjavanju zajedničkih osnovnih standarda zaštite civilnog zračnog prometa utvrđenih u Prilogu Uredbi (EZ) br. 300/2008 Europskog parlamenta i Vijeća (SL L 91, 3.4.2009., str. 7.).

      (3)  Provedbena uredba Komisije (EU) 2015/1998 od 5. studenoga 2015. o utvrđivanju detaljnih mjera za provedbu zajedničkih osnovnih standarda iz područja zaštite zračnog prometa (SL L 299, 14.11.2015., str. 1.).

      PRILOG
      Prilog se mijenja kako slijedi:

                  1.

                  U poglavlju 3. Dodatak 3-B zamjenjuje se sljedećim:

                     „DODATAK 3-B

                  ZAŠTITA ZRAKOPLOVA

                     TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE SE PRIZNAJE DA PRIMJENJUJU STANDARDE ZAŠTITE JEDNAKOVRIJEDNE ZAJEDNIČKIM OSNOVNIM STANDARDIMA CIVILNOG ZRAČNOG PROMETA

                  U pogledu sigurnosti zrakoplova, za sljedeće treće zemlje, kao i druge zemlje i područja na koja se u skladu s člankom 355. Ugovora o funkcioniranju Europske unije ne primjenjuje glava VI. dijela trećeg tog Ugovora, priznaje se da primjenjuju standarde zaštite jednakovrijedne zajedničkim osnovnim standardima civilnog zračnog prometa:

                                 Kanada

                                 Farski otoci, konkretno zračna luka Vagar

                                 Grenland, konkretno zračna luka Kangerlussuaq

                                 Guernsey

                                 Otok Man

                                 Jersey

                                 Crna Gora

                                 Sjedinjene Američke Države

                        Komisija odmah obavješćuje mjerodavna tijela država članica ako dobije informacije koje ukazuju na to da standardi zaštite sa znatnim utjecajem na cjelokupnu razinu zaštite zračnog prometa u Uniji koje primjenjuje treća zemlja ili druga predmetna zemlja ili područje više nisu jednakovrijedni zajedničkim osnovnim standardima Unije.
                  Mjerodavna tijela država članica bez odgode se obavješćuju ako Komisija dobije informacije o radnjama, uključujući kompenzacijske mjere, kojima se potvrđuje da je ponovno uspostavljena jednakovrijednost odgovarajućih standarda zaštite koje primjenjuje treća zemlja ili druga predmetna zemlja ili područje.”

                  2.

                  U poglavlju 4. Dodatak 4-B zamjenjuje se sljedećim:

                     „DODATAK 4-B

                  PUTNICI I RUČNA PRTLJAGA

                     TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE SE PRIZNAJE DA PRIMJENJUJU STANDARDE ZAŠTITE JEDNAKOVRIJEDNE ZAJEDNIČKIM OSNOVNIM STANDARDIMA CIVILNOG ZRAČNOG PROMETA

                  U pogledu putnika i ručne prtljage, za sljedeće treće zemlje, kao i druge zemlje i područja na koja se u skladu s člankom 355. Ugovora o funkcioniranju Europske unije ne primjenjuje glava VI. dijela trećeg tog Ugovora, priznaje se da primjenjuju standarde zaštite jednakovrijedne zajedničkim osnovnim standardima civilnog zračnog prometa:

                                 Kanada

                                 Farski otoci, konkretno zračna luka Vagar

                                 Grenland, konkretno zračna luka Kangerlussuaq

                                 Guernsey

                                 Otok Man

                                 Jersey

                                 Crna Gora

                                 Sjedinjene Američke Države

                        Komisija bez odgode obavješćuje mjerodavna tijela država članica ako dobije informacije koje ukazuju na to da standardi zaštite sa znatnim utjecajem na cjelokupnu razinu zaštite zračnog prometa u Uniji koje primjenjuje treća zemlja ili druga predmetna zemlja ili područje više nisu jednakovrijedni zajedničkim osnovnim standardima Unije.
                  Mjerodavna tijela država članica bez odgode se obavješćuju ako Komisija dobije informacije o radnjama, uključujući kompenzacijske mjere, kojima se potvrđuje da je ponovno uspostavljena jednakovrijednost odgovarajućih standarda zaštite koje primjenjuje treća zemlja ili druga predmetna zemlja ili područje.”

                  3.

                  U poglavlju 5. Dodatak 5-A zamjenjuje se sljedećim:

                     „DODATAK 5-A

                  PREDANA PRTLJAGA

                     TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE SE PRIZNAJE DA PRIMJENJUJU STANDARDE ZAŠTITE JEDNAKOVRIJEDNE ZAJEDNIČKIM OSNOVNIM STANDARDIMA CIVILNOG ZRAČNOG PROMETA

                  U pogledu predane prtljage, za sljedeće treće zemlje, kao i druge zemlje i područja na koja se u skladu s člankom 355. Ugovora o funkcioniranju Europske unije ne primjenjuje glava VI. dijela trećeg tog Ugovora, priznaje se da primjenjuju standarde zaštite jednakovrijedne zajedničkim osnovnim standardima civilnog zračnog prometa:

                                 Kanada

                                 Farski otoci, konkretno zračna luka Vagar

                                 Grenland, konkretno zračna luka Kangerlussuaq

                                 Guernsey

                                 Otok Man

                                 Jersey

                                 Crna Gora

                                 Sjedinjene Američke Države

                        Komisija bez odgode obavješćuje mjerodavna tijela država članica ako dobije informacije koje ukazuju na to da standardi zaštite sa znatnim utjecajem na cjelokupnu razinu zaštite zračnog prometa u Uniji koje primjenjuje treća zemlja ili druga predmetna zemlja ili područje više nisu jednakovrijedni zajedničkim osnovnim standardima Unije.
                  Mjerodavna tijela država članica bez odgode se obavješćuju ako Komisija dobije informacije o radnjama, uključujući kompenzacijske mjere, kojima se potvrđuje da je ponovno uspostavljena jednakovrijednost odgovarajućih standarda zaštite koje primjenjuje treća zemlja ili druga predmetna zemlja ili područje.”

                  4.

                  U poglavlju 6. Dodatak 6-F zamjenjuje se sljedećim:

                     „PRILOG 6-F

                  TERET I POŠTA
                  6-Fi.

                     TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE SE PRIZNAJE DA PRIMJENJUJU STANDARDE ZAŠTITE JEDNAKOVRIJEDNE ZAJEDNIČKIM OSNOVNIM STANDARDIMA CIVILNOG ZRAČNOG PROMETA

                  U pogledu tereta i pošte, za sljedeće se treće zemlje priznaje da primjenjuju standarde zaštite jednakovrijedne zajedničkim osnovnim standardima civilnog zračnog prometa:

                     Crna Gora

                  Komisija bez odgode obavješćuje mjerodavna tijela država članica ako dobije informacije koje ukazuju na to da standardi zaštite sa znatnim utjecajem na cjelokupnu razinu zaštite zračnog prometa u Uniji koje primjenjuje treća zemlja ili druga predmetna zemlja ili područje više nisu jednakovrijedni zajedničkim osnovnim standardima Unije.
                  Mjerodavna tijela država članica bez odgode se obavješćuju ako Komisija dobije informacije o radnjama, uključujući kompenzacijske mjere, kojima se potvrđuje da je ponovno uspostavljena jednakovrijednost odgovarajućih standarda zaštite koje primjenjuje treća zemlja ili druga predmetna zemlja ili područje.
                  6-Fii.

                     TREĆE ZEMLJE, KAO I DRUGE ZEMLJE I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA I ZA KOJE NIJE POTREBNA OZNAKA ACC3 NAVEDENE SU U PROVEDBENOJ ODLUCI KOMISIJE C(2015) 8005

                  6- Fiii.

                     AKTIVNOSTI VREDNOVANJA TREĆIH ZEMALJA, KAO I DRUGIH ZEMALJA I PODRUČJA NA KOJA SE U SKLADU S ČLANKOM 355. UGOVORA O FUNKCIONIRANJU EUROPSKE UNIJE NE PRIMJENJUJE GLAVA VI. DIJELA TREĆEG TOG UGOVORA ZA KOJE SE PRIZNAJE DA SU JEDNAKOVRIJEDNE VREDNOVANJU ZAŠTITE ZRAČNOG PROMETA EU-a.

                  Odredbe još nisu donesene.”


title: Provedbena uredba Komisije (EU) 2017/1468 оd 11. kolovoza 2017. o izmjeni Uredbe (EU) br. 354/2011 o otvaranju i predviđanju upravljanja carinskim kvotama Unije za određenu ribu i proizvode ribarstva podrijetlom iz Bosne i Hercegovine

text:
                  12.8.2017

                  HR

                  Službeni list Europske unije

                  L 209/15

            PROVEDBENA UREDBA KOMISIJE (EU) 2017/1468
      оd 11. kolovoza 2017.
      o izmjeni Uredbe (EU) br. 354/2011 o otvaranju i predviđanju upravljanja carinskim kvotama Unije za određenu ribu i proizvode ribarstva podrijetlom iz Bosne i Hercegovine
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 58. stavak 1.,
      budući da:

                  (1)

                  Odlukom (EU) 2017/75 (2) („Odluka”) Vijeće je odobrilo potpisivanje, u ime Unije i njezinih država članica, Protokola („Protokol”) uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane („Sporazum”), kako bi se uzelo u obzir pristupanje Republike Hrvatske Europskoj uniji. U skladu s tom Odlukom Protokol se privremeno primjenjivao od 1. veljače 2017. (3)

                  (2)

                  Člankom 3. Protokola utvrđeno je da se ustupci Unije za određenu ribu i proizvode ribarstva podrijetlom iz Bosne i Hercegovine trebaju dodijeliti u skladu s Prilogom II. Protokolu. Stoga bi u skladu s time trebalo povećati količine carinskih kvota za pastrvu, šarana i inćune za 440, 10, odnosno 20 tona.

                  (3)

                  Carinske kvote Unije trebale bi se primjenjivati u cijelosti za 2017., kako je utvrđeno u Prilogu II. Protokolu.

                  (4)

                  Carinskim kvotama utvrđenima u Prilogu II. Protokolu trebala bi upravljati Komisija na temelju kronološkog redoslijeda datuma prihvaćanja carinskih deklaracija za puštanje u slobodni promet u skladu s Provedbenom uredbom Komisije (EU) 2015/2447 (4).

                  (5)

                  Uredbu Komisije (EU) br. 354/2011 (5) trebalo bi stoga na odgovarajući način izmijeniti.

                  (6)

                  Kako bi se osigurala nesmetana primjena sustava kvota utvrđenog Protokolom i upravljanje njime, ova bi se Uredba trebala primjenjivati od istog datuma od kojeg se privremeno primjenjuje Protokol.

                  (7)

                  Mjere predviđene u ovoj Uredbi u skladu su s mišljenjem Odbora za Carinski zakonik,

            DONIJELA JE OVU UREDBU:
      Članak 1.
      Uredba (EU) br. 354/2011 mijenja se kako slijedi:

                  1.

                  Članak 2. zamjenjuje se sljedećim:
                  „Članak 2.
                  Carinskim kvotama utvrđenima u Prilogu upravlja se u skladu s člancima od 49. do 54. Provedbene uredbe Komisije (EU) 2015/2447 (*1).

                     (*1)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).”"

                  2.

                  Prilog se zamjenjuje tekstom iz Priloga ovoj Uredbi.

            Članak 2.
      Ova Uredba stupa na snagu trećeg dana od dana objave u Službenom listu Europske unije.
      Primjenjuje se od 1. veljače 2017.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. kolovoza 2017.

               Za Komisiju

               Predsjednik

            Jean-Claude JUNCKER

         (1)  SL L 269, 10.10.2013., str. 1.

         (2)  Odluka Vijeća (EU) 2017/75 od 21. studenoga 2016. o potpisivanju, u ime Unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (SL L 12, 17.1.2017., str. 1.).

         (3)  SL L 12, 17.1.2017., str. 22.

         (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

         (5)  Uredba Komisije (EU) br. 354/2011 od 12. travnja 2011. o otvaranju i predviđanju upravljanja carinskim kvotama Unije za određenu ribu i proizvode ribarstva podrijetlom iz Bosne i Hercegovine (SL L 98, 13.4.2011., str. 1.).

         PRILOG
         „
               PRILOG
               Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN. Kada oznake KN sadržavaju dodatak ‚ex’, povlašteni režim određuje se zajedničkom primjenom oznake KN i odgovarajućeg opisa.
               RIBE I PROIZVODI RIBARSTVA

                           Redni br.

                           Oznaka KN

                           Pododjeljak TARIC

                           Opis

                           Godišnja količina carinskih kvota
                           (u tonama neto mase)

                           Stopa carine unutar kvote

                           09.1594

                           0301 91

                           Pastrva (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache i Oncorhynchus chrysogaster): živa; svježa ili rashlađena; smrznuta; sušena, soljena ili u salamuri, dimljena; fileti i ostalo riblje meso; brašno, krupica i pelete, pogodni za ljudsku potrošnju

                           500

                           Slobodna

                           0302 11

                           0303 14

                           0304 42

                           0304 52 00

                           10

                           0304 82

                           0304 99 21

                           11 , 12 , 20

                           0305 10 00

                           10

                           0305 39 90

                           10

                           0305 43 00

                           0305 59 85

                           61

                           0305 69 80

                           61

                           09.1595

                           0301 93 00

                           Riba iz porodice šarana (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): živa; svježa ili rashlađena; smrznuta; sušena, soljena ili u salamuri, dimljena; fileti i ostalo riblje meso; brašno, krupica i pelete, pogodni za ljudsku potrošnju

                           140

                           Slobodna

                           0302 73 00

                           0303 25 00

                           0304 39 00

                           20

                           0304 51 00

                           10

                           0304 69 00

                           20

                           0304 93 90

                           10

                           0305 10 00

                           20

                           0305 31 00

                           10

                           0305 44 90

                           10

                           0305 52 00

                           10

                           0305 64 00

                           10

                           09.1596

                           0301 99 85

                           80

                           Zubatac i rumenci (Dentex dentex i Pagellus spp.): živi; svježi ili rashlađeni; smrznuti; sušeni, soljeni ili u salamuri, dimljeni; fileti i ostalo riblje meso; brašno, krupica i pelete, pogodni za ljudsku potrošnju

                           30

                           Slobodna

                           0302 85 10

                           0303 89 50

                           0304 49 90

                           60

                           0304 59 90

                           40

                           0304 89 90

                           30

                           0304 99 99

                           20

                           0305 10 00

                           30

                           0305 39 90

                           70

                           0305 49 80

                           40

                           0305 59 85

                           65

                           0305 69 80

                           65

                           09.1597

                           0301 99 85

                           22

                           europski lubin (brancin) (Dicentrarchus labrax): živ; svjež ili rashlađen; smrznut; sušen, soljen ili u salamuri, dimljen; fileti i ostalo riblje meso; brašno, krupica i pelete, pogodni za ljudsku potrošnju

                           30

                           Slobodna

                           0302 84 10

                           0303 84 10

                           0304 49 90

                           70

                           0304 59 90

                           45

                           0304 89 90

                           40

                           0304 99 99

                           70

                           0305 10 00

                           40

                           0305 39 90

                           80

                           0305 49 80

                           50

                           0305 59 85

                           67

                           0305 69 80

                           67

                           09.1598

                           1604 13 11

                           Pripremljene ili konzervirane srdele

                           50

                           6 %

                           1604 13 19

                           1604 20 50

                           10 , 19

                           09.1599

                           1604 16 00

                           Pripremljeni ili konzervirani inćuni

                           70

                           12,5 %

                           1604 20 40

                     ”


title: Provedbena uredba Komisije (EU) br. 1035/2014 оd 25. rujna 2014. o razvrstavanju određene robe u kombiniranu nomenklaturu

text:
               1.10.2014

               HR

               Službeni list Europske unije

               L 287/3

         PROVEDBENA UREDBA KOMISIJE (EU) br. 1035/2014
   оd 25. rujna 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.

               (3)

               U skladu s navedenim Općim pravilima robu opisanu u stupcu 1. tablice iz Priloga potrebno je razvrstati u odgovarajuću oznaku KN iz stupca 2., a na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, i dalje navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. rujna 2014.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                              1.

                              Rotor turbine od slitine na osnovi nikla s radijalno raspoređenim lopaticama i središnjom glavčinom koja se stavlja na vratilo turbopunjača na ispušne plinove.
                              Rotor je dio turbine koji energiju ulaznih motornih ispušnih plinova pretvara u kružno kretanje za pogon kompresorskog rotora turbopunjača.

                      (1) Vidjeti sliku 1.

                  8411 99 00

                  Razvrstavanje se utvrđuje odredbama općih pravila 1. i 6. za tumačenje kombinirane nomenklature, napomenom 2.(b) uz odsjek XVI. i nazivom oznaka KN 8411 i 8411 99 00.
                  Razvrstavanje proizvoda u tarifni broj 8414 kao dijelovi kompresora isključeno je jer je rotor turbine dio koji je pogodan za uporabu isključivo ili uglavnom s turbinom na ispušne plinove iz tarifnog broja 8411 (vidjeti i napomene s objašnjenjem Harmoniziranog sustava (HSEN) za tarifni broj 8414, izuzetak (a), i napomene s objašnjenjem kombinirane nomenklature (CNEN) za tarifni podbroj 8414 90 00).
                  Stoga je rotor turbine potrebno razvrstati u oznaku KN 8411 99 00 kao dijelovi plinskih turbina.

                              2.

                              Kućište turbine od običnih kovina s udubljenjem za rotor turbine, otvorom za ulaznu cijev za ispušne plinove i otvorom za izlaznu cijev za ispušne plinove.
                              Kućište je dio turbine koji sadržava rotor turbine s pomoću kojeg se energija ulaznih motornih ispušnih plinova pretvara u kružno kretanje za pogon kompresorskog rotora turbopunjača.

                      (1) Vidjeti sliku 2.

                  8411 99 00

                  Razvrstavanje se utvrđuje odredbama općih pravila 1. i 6. za tumačenje kombinirane nomenklature, napomenom 2.(b) uz odsjek XVI. i nazivom oznaka KN 8411 i 8411 99 00.
                  Razvrstavanje proizvoda u tarifni broj 8414 kao dijelovi kompresora isključeno je jer je kućište turbine dio koji je pogodan za uporabu isključivo ili uglavnom s turbinom na ispušne plinove iz tarifnog broja 8411 (vidjeti i HSEN za tarifni broj 8414, izuzetak (a), i CNEN za tarifni podbroj 8414 90 00).
                  Stoga je kućište turbine potrebno razvrstati u oznaku KN 8411 99 00 kao dijelovi plinskih turbina.

                     Slika 1.

                     Slika 2.

         (1)  Slike služe isključivo u informativne svrhe.


title: Provedbena uredba Komisije (EU) br. 1119/2011 od 31. listopada 2011. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Brovada (ZOI))

text:
               15/Sv. 014

               HR

               Službeni list Europske unije

               204

         32011R1119

               L 289/10

               SLUŽBENI LIST EUROPSKE UNIJE

               31.10.2011.

      PROVEDBENA UREDBA KOMISIJE (EU) br. 1119/2011
   od 31. listopada 2011.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Brovada (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Italije za registraciju naziva „Brovada” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 2011.

            Za Komisiju, u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 35, 4.2.2011., str. 19.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.6.   Voće, povrće i žitarice, svježi ili prerađeni

   ITALIJA
   Brovada (ZOI)


title: Provedbena uredba Komisije (EU) br. 1034/2013 оd 24. listopada 2013. o odobravanju aluminijevog fosfida koji oslobađa fosfin kao aktivne tvari za uporabu u biocidnim proizvodima za vrstu proizvoda 20 Tekst značajan za EGP

text:
               25.10.2013

               HR

               Službeni list Europske unije

               L 283/28

         PROVEDBENA UREDBA KOMISIJE (EU) br. 1034/2013
   оd 24. listopada 2013.
   o odobravanju aluminijevog fosfida koji oslobađa fosfin kao aktivne tvari za uporabu u biocidnim proizvodima za vrstu proizvoda 20
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. podstavak treći,
   budući da:

               (1)

               Uredbom Komisije (EZ) br. 1451/2007 (2) utvrđen je popis aktivnih tvari koje treba ocijeniti radi njihovog mogućeg uvrštavanja u priloge I., I.A ili I.B Direktivi 98/8/EZ Europskog parlamenta i Vijeća (3). Taj popis uključuje aluminijev fosfid.

               (2)

               Aluminijev fosfid ocijenjen je u skladu s člankom 11. stavkom 2. Direktive 98/8/EZ u pogledu uporabe u vrsti proizvoda 23, sredstva za zaštitu od ostalih kralježnjaka, kako je utvrđeno u Prilogu V. toj Direktivi, što odgovara vrsti proizvoda 20 kako je utvrđeno u Prilogu V. Uredbi (EU) br. 528/2012.

               (3)

               Njemačka je imenovana državom članicom izvjestiteljicom te je 23. srpnja 2010. u skladu s člankom 14. stavcima 4. i 6. Uredbe (EZ) br. 1451/2007 Komisiji podnijela izvješće nadležnog tijela zajedno s preporukom.

               (4)

               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uključeni su 27. rujna 2013. u izvješće o ocjeni u sklopu Stalnog odbora za biocidne pripravke.

               (5)

               Izvješće je pokazalo da se može očekivati da će biocidni proizvodi koji se koriste u vrsti proizvoda 23 i sadrže aluminijev fosfid zadovoljiti zahtjeve predviđene člankom 5. Direktive 98/8/EZ.

               (6)

               Stoga je primjereno odobriti uporabu aluminijevog fosfida koji oslobađa fosfin u biocidnim proizvodima za vrstu proizvoda 20.

               (7)

               S obzirom da se ocjena nije odnosila na nanomaterijale, odobrenje ne bi trebalo obuhvaćati takve materijale, u skladu s člankom 4. stavkom 4. Uredbe (EU) br. 528/2012.

               (8)

               Prije odobrenja aktivne tvari potrebno je omogućiti razumno razdoblje kako bi se državama članicama, zainteresiranim stranama i prema potrebi Komisiji omogućilo da se pripreme za ispunjavanje novih uvjeta.

               (9)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Aluminijev fosfid koji oslobađa fosfin odobrava se kao aktivna tvar za uporabu u biocidnim pripravcima za vrstu proizvoda 20 u skladu sa specifikacijama i uvjetima navedenim u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.

            Za Komisiju

            Predsjednik

         José Manuel BARROSO

      (1)  SL L 167, 27.6.2012., str. 1.

      (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Naziv IUPAC
                  Identifikacijski brojevi

                  Minimum čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti (2)

                  Aluminijev fosfid koji oslobađa fosfin

                  Naziv IUPAC: aluminijev fosfid
                  EZ br.: 244-088-0
                  CAS br.: 20859-73-8

                  830 g/kg

                  1. srpnja 2015.

                  30. lipnja 2025.

                  20

                  Pri ocjenjivanju proizvoda posebna pozornost posvećuje se izloženosti, rizicima i djelotvornosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika aktivne tvari na razini Unije.
                  Odobrenja podliježu sljedećim uvjetima:

                              1.

                              Proizvodi se smiju prodavati samo posebno obučenom stručnom osoblju i samo ga ono smije koristiti.

                              2.

                              Zbog uočenih rizika za korisnike potrebno je donijeti odgovarajuće mjere ublažavanja rizika. Među tim mjerama je nošenje odgovarajuće osobne zaštitne opreme, upotreba aplikatora i pakiranje proizvoda u oblik koji smanjuje izloženost korisnika na prihvatljivu razinu.

                              3.

                              Zbog uočenih rizika za neciljne kopnene vrste potrebno je donijeti odgovarajuće mjere smanjenja rizika. Među tim mjerama je netretiranje područja u kojima obitavaju drugi sisavci koji žive pod zemljom, a koji nisu ciljna vrsta.

         (1)  Čistoća navedena u ovom stupcu bila je najniža razina čistoće aktivne tvari koja je korištena pri ocjenjivanju provedenom u skladu s člankom 8. Uredbe (EU) br. 528/2012. Aktivna tvar u proizvodu koji se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni nalaze se na internetskoj adresi Komisije: http://ec.europa.eu/comm/environment/biocides/index.htm